# name
La dieta pobra en fibra afavoreix les infeccions

# metadata.dc.description.abstract[].value
Menjar fibra alimentària és bo per a la salut. Facilita el trànsit intestinal i, en conseqüència, redueix el temps que les substàncies potencialment tòxiques o oxidants estan a dins de l'intestí. Tanmateix, la manca de fibra alimentària també afavoreix les infeccions bacterianes a l'aparell digestiu i el desenvolupament de tumors, però fins ara se'n desconeixia el motiu. Mahesh Desai i els seus col·laboradors, investigadors de diverses universitats i centres de recerca de Luxemburg, Marsella i els EUA, han descobert que quan una dieta és pobra en fibra alguns bacteris intestinals degraden la capa mucosa que protegeix l'epiteli intestinal, la qual cosa fa que els budells quedin desprotegits davant qualsevol agressió tòxica i, molt especialment, davant la presència de bacteris patògens. Segons publiquen a Cell, determinats tipus de fibra podrien ser més útils que altres per mantenir la mucositat intestinal en condicions òptimes.

# metadata.dc.rights[].value
(c) Edició de Premsa Periòdica Ara, 2017

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
La dieta pobra en fibra afavoreix les infeccions